1937. április 26-án a Guernica elleni légitámadást a „terrorbombázások” elsőjeként említik általában. Holott a Condor-légió nem a várost, hanem a település szélén álló hidat és a megközelítést biztosító utakat bombázta. Emellett célponttá váltak a településre behúzódó köztársaságiak is. Az akcióval a köztársaságiak visszavonulását akarták megakadályozni, de az első hullámban keletkező nagy füst miatt a város több épülete is találatot kapott. A Guernica elleni légitámadás eredményén maga Wolfram von Richthofen is meglepődött. Ez volt ugyan ez első eset, hogy egy európai várost a levegőből romboltak le, de nem „terrorbombázás” miatt és nem szándékosan, hanem szabályos katonai akció keretében meghatározott katonai taktikai célból.